เรื่องร้องเรียน (ความปลอดภัย,ร้องเรียน,จราจร) วันที่ 2023-06-21 07:25:03 — แขวงสวนหลวง เขตสวนหลวง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025211

ขอให้ซ่อมแซมสัญญาณไฟจราจร บริเวณ เลขที่ (ไม่ทราบเลขที่ตั้ง) ซอยพัฒนาการ 53 แขวงสวนหลวง เขตสวนหลวง กรุงเทพมหานคร จุดสังเกต อยู่ใกล้สำนักงานเขตสวนหลวง กรุงเทพมหานคร ประมาณ 20 ก้าวเดิน และอยู่ใกล้กับโรงเรียนเตรียมอุดมศึกษาพัฒนาการ กรุงเทพมหานคร เนื่องจากพื้นที่ดังกล่าวเป็นทางสามแยก ซึ่งสัญญาณไฟจราจรทางด้านฝั่งร้านยูนิโคล่ สาขาพัฒนาการ ไม่มีการให้สัญญาณฯ มาประมาณ 2-3 เดือนแล้ว ทำให้รถที่สัญจรไปมาใช้ความเร็วจนเกิดอุบัติเหตุอยู่บ่อยครั้ง และบริเวณพื้นที่ดังกล่าวอยู่ใกล้สถานศึกษา ผู้ร้องเกรงว่าเด็กนักเรียนและผู้ที่ใช้เส้นทางจะได้รับอันตราย เบื้องต้นเคยแจ้งเรื่องไปยังศูนย์เรื่องราวร้องทุกข์ กรุงเทพมหานคร ผ่านหมายเลขสายด่วน 1555 ประมาณ 1 เดือนกว่าแล้ว แต่ยังไม่ได้รับการแก้ไขแต่อย่างใด ผู้ร้องจึงต้องการให้หน่วยงานที่เกี่ยวข้องเข้าไปดำเนินการซ่อมแซมสัญญาณไฟจราจรโดยเร่งด่วน เพื่อบรรเทาความเดือดร้อนให้แก่ประชาชนต่อไป ซึ่งเบื้องต้นผู้ร้องได้รับทราบรายงานผลการปฏิบัติงานระบุรายละเอียดว่า กรุงเทพมหานคร โดยสำนักการจราจรและขนส่ง กรุงเทพมหานคร (สจส.) ส่งต่อเรื่องร้องเรียนดังกล่าวไปยัง สน.ประเวศ ผ่านระบบ Traffy Fondue เลขที่รับแจ้ง (ZDTR74) เพื่อพิจารณาดำเนินการต่อไปแล้ว เนื่องจาก สัญญาณไฟจราจรทางแยก ซอยพัฒนาการ 53 สน.ประเวศ ได้เปิดใช้งานเป็นสัญญาณไฟจราจรแบบกะพริบเตือน และเปิดใช้งานเป็นช่วงเวลา ได้ประสาน สน.ประเวศเปิดใช้งานสัญญาณไฟจราจรแบบปกติแล้ว แต่ผู้ร้องแจ้งว่าเดิมบริเวณทางสามแยก ซึ่งสัญญาณไฟจราจรทางด้านฝั่งร้านยูนิโคล่ สาขาพัฒนาการ มีสัญญาณไฟจราจร เมื่อประมาณ 3 เดือนที่ผ่านมา พบเห็นว่าสัญญาณไฟจราจรไม่เปิดใช้งาน ซึ่งผู้ร้องขอแจ้งยืนยันว่าไม่ใช่สัญญาณไฟจราจรแบบกะพริบเตือนตามที่รายงานผลการปฏิบัติงานแต่อย่างใด จนถึงล่าสุดวันที่ 21 มิถุนายน 2566 เวลา 06.23 น. ก็ยังไม่มีการเปิดใช้งานสัญญาณไฟจราจร ส่งผลให้รถที่สัญจรออกจากซอยพัฒนาการ 53 ไม่สามารถเลี้ยวซ้ายได้ จะต้องรอจังหวะให้รถที่มาจากฝั่งสำนักงานเขตสวนหลวงเลี้ยวขวาเข้าซอยพัฒนาการ 53 ก่อน เพื่อกันรถที่สัญจรผ่านทางตรงไว้ ถึงจะเลี้ยวซอยออกจากซอยพัฒนาการ 53ได้ จึงประสงค์ให้หน่วยงานที่เกี่ยวข้องเร่งดำเนินการเป็นกรณีเร่งด่วน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata